شەفەق
نیوز/ سەرچەوەیگ ئەمنی لە پارێزگای دیالە، ئمڕوو شەممە، خەوەردا ک چەکدارەیلیگ نەناسریاگ،
دەس نانە بان مۆبایلەیل خوەنەوارەیلیگ هەنای لەناو یەکیگ لە باخیەل باکوور
خوەرهەڵات بەعقوبە بوینە تا وانەی خوەیان بخوەنن.
سەرچەوەگە
ئەرا ئاژانس شەفەق نیوز وت: چەکدارەیلیگ دەمپیچیاگ، دویەشەو لە وەخت دیریگ، چینەسە
ناو ژووریگ لەناو یەکیگ لە باخەیل ئاوای سراجق لە ناحیەی سەلام، ک ٥ خوەنەوار لەناوی
بوینە، ک هەر رووژیگ وەیەکەو لەو شوینە گردەو بوون، تا کتاویان بخوەنن.
سەرچەوەگە
وتیش: چوکداریل ناچار ئەو پەنج گەنجە کردنە مۆبایلەیلیان بیەنە دەس، ک هەر مۆبایلەیگ
نرخەگەی لە یەک مەلیۆن دینار زیاترە، و دەرەگە لەبانیان بەسانە و واینە، وتیش: هیزەیل
ئەمنی لێکۆڵینەوە لە رویداوەگە واز کردن، و کەفتنەسە مینەی ئەو کەسەیلە.
